Rikunarita-ORG/Wikinium huggingface dataset:
# Rif (Atlasgebergte)

Die Rif soos gesien vanaf Tarifa
Vlag van die ou Republiek Rif
Die Spaanse Rif-protektoraat, 1912 tot 1956
Ligging van die Rif
Die **Rif** (ook *Er Rif*; Arabies: الريف; Tarifit: ⴰⵔⵔⵉⴼ, ⴰⵔⵉⴼ, *Arrif*, *Arif*) is 'n sowat 350 kilometer lang, aan die Atlasgebergte in Noord-Afrika behorende, bergreeks in Marokko, wat langs die Middellandse See lê.
Dit is die Afrika-uitloper in die Straat van Gibraltar teenoor die uitloper op die Iberiese Skiereiland. Suid daarvan eindig dit teen die Sentraal-Atlas en die Tellatlas.

Dit is yl bevolk, hoewel daar ook stede is soos Tangier met 'n bevolking van sowat 620 000 (2004), naby die kus van die Straat van Gibraltar, en Tétouan met 'n bevolking van sowat 320 000 (2004) ook noord aan die voet van die bergreeks. 'n Groot deel van die bevolking is Berberse Rif-Kabyle.

Die hoogste pieke van die Rif lê 2 456 meter bo seespieël.

## Geskiedenis

In 1912 het die noordelike hange van die berge deel geword van 'n Spaanse protektoraat, tog kon die Spanjaarde hulle invloed net langs die Middellandse See uitbou. In 1921–1926 het Abd el-Krim die onafhanklike Rif-republiek beheer.

## Eksterne Skakels

* Wikimedia Commons het meer media in die kategorie Rif (Atlasgebergte).
* (en)  "Rif". Encyclopædia Britannica. Besoek op 28 November 2023.
# Ribgewelf

'n Romaanse ribgewelf, Peterborough-katedraal (1118).
'n Gotiese ribgewelf, Reims-katedraal, (1221).
'n **Ribgewelf** is 'n argitektoniese metode om 'n groot spasie te bedek, soos die skip van 'n kerk. Dit bestaan uit 'n raamwerk van gekruisde of diagonale geboë ribbe. Variasies is gebruik in Romeinse, Bisantynse, Islamitiese, Romaanse en Gotiese argitektuur. Dun klippanele vul die spasies tussen die ribbe. Dit verminder die gewig en dus die uitwaartse drukking van die gewelf. Die ribbe versprei die gewig afwaarts en na verskillende punte, gewoonlik rye pilare. Dit het argitekte van Gotiese katedrale in staat gestel om dunner en hoër mure met veel groter vensters te ontwerp.

Die vroegste voorbeeld wat in Islamitiese argitektuur bewaar gebly het, is die Mezquita-katedraal van Córdoba in Al-Andalus op die Iberiese Skiereiland, wat 'n eeu voor die vroegste Romaanse voorbeelde gebou is.

## Verwysings

### Bronne

* Giese, Francine; Pawlak, Anna; Thome, Markus (2018). *Tomb – Memory – Space: Concepts of Representation in Premodern Christian and Islamic Art* (in Duits). Walter de Gruyter GmbH & Co KG. ISBN 9783110517347.
* Giese-Vögeli, Francine (2007). *Das islamische Rippengewölbe: Ursprung, Form, Verbreitung* [*Islamic rib vaults: Origins, form, spread*] (in Duits). Berlin: Gebr. Mann. ISBN 978-3-7861-2550-1.
* Renault, Christophe; Lazé, Christophe (2006). *Les Styles de l'architecture et du mobilier* (in Frans). Gisserot. ISBN 9-782877-474658.

## Skakels

* Hierdie artikel is in sy geheel of gedeeltelik uit die Engelse Wikipedia vertaal.
# 1825

|  |
| --- |
| **1825** |
|  ◄ | 18de eeu | **◄19de eeu►** | 20ste eeu | ►
◄ ◄ | ◄ | 1820 | 1821 | 1822 | 1823 | 1824 | ◄ **1825** ► | 1826 | 1827 | 1828 | 1829 | 1830 | ► | ► ► |
| Dae | Eeue | Geskiedenis | Geskiedenisportaal |
| Sien ook: Kategorie:1825 |

|  |
| --- |
|  **Kalenders**   |
|  |
| Simón Bolívar word in Cuzco geëer. |
|

| Gregoriaanse kalender | 1825  |
| Ab urbe condita | 2578 |
| Armeense kalender | 1274
*ԹՎ* |
| Chinese kalender | 4521 – 4522
辛申 – 壬酉 |
| Ethiopiese kalender | 1817 –1818 |
| Hebreeuse kalender | 5585 – 5586 |
| Hindoekalenders |  |
| - *Vikram Samvat* | 1880 – 1881 |
| - *Shaka Samvat* | 1747 – 1748 |
| Irannese kalender | 1203 –1204 |
| Islamitiese kalender | 1241 –1241 |

 |

Die **jaar 1825** was 'n gewone jaar wat volgens die Gregoriaanse kalender op 'n Saterdag begin het. Dit was die 25ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.

Paul Kruger se geboortedag
## Gebeure

* 11 Maart – Somerset-Oos gestig.
* 21 Maart – Pous Leo XII stel Gustave-Maximilian-Juste de Croy, aartsbiskop van Rouen en Bartolomeo Alberto Cappellari (later Pous Gregorius XVI) O.S.B.Cam., ab en vikaris-generaal van sy orde, aan as kardinale.
* 22 Junie – Die Britse Parlement skaf feodalisme en die leenheerstelsel af in Britse Noord-Amerika.
* 27 September – *Locomotion* No. 1 trek die eerste trein op die openingsdag van die *Stockton and Darlington Railway*, die eerste spoorvervoer maatskappy om stoomlokomotiewe te gebruik en passasiers te vervoer.
* 25 Desember – Pous Leo XII publiseer *Charitate Christi* oor die uitbreiding van die 1825 Jubileum na die hele Kerk.

## Geboortes

* 13 Maart – Benjamin Woolfield Mountfort, Nieu-Seelandse argitek († 1898).
* 4 Mei – Thomas Henry Huxley, Britse bioloog en hoofverteenwoordiger van die *Agnostisisme* († 1895).
* 8 Mei – August Snieders, Vlaamse skrywer († 1904).
* 7 Junie – R. D. Blackmore, Engelse romantiese skrywer († 1900).
* 17 September – Sir Donald Currie, 'n skeepseienaar en skenker van die Curriebeker († 1909).
* 10 Oktober – Paul Kruger, Transvaalse staatsman, President van die Zuid-Afrikaansche Republiek († 1904).
* 2 Desember – Dom Pedro II, tweede en laaste keiser van Brasilië († 1891).

## Sterftes

* 6 Mei – Lady Anne Barnard, 'n Skotse digteres en brieweskryfster (\* 1750).
* 1 Desember – Aleksander I van Rusland, tsaar van Rusland (\* 1777).
* 29 Desember – Jacques-Louis David, was beide 'n politikus en 'n kunstenaar wat tydens die Franse Revolusie geleef het (\* 1748).
# Centre-Val de Loire

| Centre-Val de Loire

---

 |
| --- |
|  |
| Départements | Cher (18) Eure-et-Loir (28) Indre (36) Indre-et-Loire (37) Loir-et-Cher (41) Loiret (45) |
| Prefektuur | Orléans |
| Bevolking | 2 548 065 inw. (2010) |
| Bevolkingsdigtheid | 65 inw./vk km |
| Oppervlakte | 39 151 vk km |
| Arrondissemente | 20 |
| Kantons | 198 |
| Munisipaliteite | 1 842 |
| President van Gewestelike Raad | François Bonneau (PS) |

**Centre-Val de Loire** is een van die 18 Franse administratiewe geweste (Frans: *régions*).

Die gewes word in ses départements onderverdeel, naamlik: Cher, Eure-et-Loir, Indre, Indre-et-Loire, Loir-et-Cher en Loiret.

| Die administratiewe geweste van Frankryk (*Régions de France*) |  |
| --- | --- |
| **Metropolitaanse geweste** (*Régions métropolitaines*): |
| Akwitanië | Auvergne | Boergondië | Bretagne | Centre-Val de Loire | Champagne-Ardenne | Elsas | Franche-Comté | Île-de-France | Korsika | Languedoc-Roussillon | Limousin | Lotaringe | Midi-Pyrénées | Nord-Pas-de-Calais | Basse-Normandie | Haute-Normandie | Pays de la Loire | Pikardië | Poitou-Charentes | Provence-Alpes-Côte d'Azur | Rhône-Alpes |
| **Metropolitaanse geweste 2016** (*Régions métropolitaines*): |
| Auvergne-Rhône-Alpes | Boergondië-Franche-Comté | Bretagne | Centre-Val de Loire | Grand Est | Hauts-de-France | Île-de-France | Korsika | Nieu-Akwitanië | Normandië | Oksitanië | Pays de la Loire | Provence-Alpes-Côte d'Azur |
| **Oorsese geweste** (*Régions d’outre-mer*): |
| Frans-Guyana | Guadeloupe | Martinique | Mayotte | Réunion |
# 1135

|  |
| --- |
| **1135** |
|  ◄ | 11de eeu | **◄12de eeu►** | 13de eeu | ►
◄ ◄ | ◄ | 1130 | 1131 | 1132 | 1133 | 1134 | ◄ **1135** ► | 1136 | 1137 | 1138 | 1139 | 1140 | ► | ► ► |
| Dae | Eeue | Geskiedenis | Geskiedenisportaal |
| Sien ook: Kategorie:1135 |

|  |
| --- |
|  **Kalenders** |
|

| Gregoriaanse kalender | 1135  |
| Ab urbe condita | 1888 |
| Armeense kalender | 584
*ԹՎ* |
| Chinese kalender | 3831 – 3832
辛寅 – 壬卯 |
| Ethiopiese kalender | 1127 –1128 |
| Hebreeuse kalender | 4895 – 4896 |
| Hindoekalenders |  |
| - *Vikram Samvat* | 1190 – 1191 |
| - *Shaka Samvat* | 1057 – 1058 |
| Irannese kalender | 513 –514 |
| Islamitiese kalender | 529 –529 |

 |

Die **jaar 1135** was 'n gewone jaar wat volgens die Gregoriaanse kalender op 'n Dinsdag begin het. Dit was die 35ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure

* Stephen van Engeland word koning van Engeland.

## Geboortes

* Chrétien de Troyes, Franse digter († 1190)

## Sterftes

* 1 Desember – Hendrik I van Engeland (\* 1068).
# Burgemeester

Athol Trollip is 'n voormalige burgemeester
Die **burgemeester** is die eerste burger van 'n stad of dorp wat voorsit tydens munisipale vergaderinge.
Afhangende van die stelsel kan 'n burgemeester die hoof- uitvoerende beampte van die munisipale regering wees, of slegs 'n seremoniële rol speel.

Burgemeesters word soms deur die mense wat daar woon verkies, in ander gevalle word hulle deur 'n sentrale regering of beheerliggaam aangestel.
# Bagdad Internasionale Lughawe-teikenaanval van 2020

Qasem Soleimani (links) en Abu Mahdi al-Muhandis (regs) is in die aanval dood.
Te midde van toenemende spanning tussen die Verenigde State (VSA) en Iran, het die VSA op 3 Januarie 2020 'n hommeltuigaanval geloods op 'n konvooi wat naby Bagdad Internasionale Lughawe gereis het. Tien passasiers in die voertuie is dood, waaronder die Iranse generaal-majoor in die Islamitiese Revolusionêre Wagkorps (IRGC) en bevelvoerder van die Koeds-mag, Qasem Soleimani, die adjunkbevelvoerder van Irak se *Volksmobilisasie-magte* (PMF of PMU) Abu Mahdi al-Muhandis, vier senior Iranse offisiere en vier Irakse offisiere. ‘n General Atomics MQ-9 Reaper hommeltuig van die Amerikaanse Lugmag is gebruik in die aanval.

Die aanval het plaasgevind tydens die krisis in die Persiese Golf van 2019 tot 2020, wat begin het nadat die VSA in 2018 aan die 2015-kernooreenkoms met Iran onttrek het. Op 27 Desember 2019 is die K-1-lugbasis in Irak, wat Irakse en Amerikaanse personeel huisves, aangeval en 'n Amerikaanse kontrakteur is dood. Die VSA het gereageer deur lugaanvalle oor Irak en Sirië te loods en 25 Iransgesteunde Kata'ib Hezbollah-militante is gedood. Op 31 Desember 2019 het Sjia-milisies en hul ondersteuners gereageer deur die Amerikaanse ambassade in die Groen Sone in Bagdad aan te val.

Die geteikende moord van Qasem Soleimani het die spanning tussen die VSA en Iran skerp verhoog en die vrees vir 'n konflik ontlok. Iranse leiers het belowe om wraak te neem op die Verenigde State, terwyl Amerikaanse amptenare gesê het dat hulle enige paramilitêre groepe in Irak, wat hulle as 'n bedreiging beskou, eerste sal aanval.

Verteenwoordigers uit China, Rusland, Duitsland, Frankryk, Kanada, Indië, Pakistan en die Verenigde Koninkryk het oproepe tot selfbeheersing en diplomasie gedoen.

## Verwysings

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |